બાગી જુથે પંચાયતના હાલના પ્રમુખ, ઉપપ્રમુખ અને કારોબારી અધ્યક્ષ રાજીનામુ આપી દયે ત્યાર બાદ પાર્ટી નવેસરથી યોગ્ય લાગે તે પદાધિકારીઓની પસંદગી કરે તેવી ફોર્મ્યુલા મુકી છે. કોંગ્રેસના જુથે આ ફોર્મ્યુલા હજુ સ્વીકારી નથી પરંતુ તે બાબતે વિચારવાનો નિર્દેશ કર્યો છે. પ્રજા હિતમાં એકતા બતાવી શકાય તેવા કોઈ રૂપકડા નિમિતની રાહ જોવાઈ રહી છે. રાજકોટમાં જ હોવા છતા ૨૦ દિવસની રજા મુકવાનંુ પ્રમુખનું પગલુ રાજકીય રીતે સ્વભાવિક દેખાતુ નથી. જો કે હાલ પંચાયતમાં બહુમતી ધરાવતા ખાટરિયા જુથના કેટલાક સભ્યો સમાધાનની વાત ફગાવી બાગીઓ સામે છેક સુધી લડી લેવાના મતના છે. ૨૧ જુલાઈની કારોબારીનો મામલો ઉકેલવા કારોબારીની પ્રચલિત પદ્ધતિ મુજબનો મેળ કરી લેવાની વાત ચાલી રહી છે. સમાધાન અને સુપરસીડ તરફ દોરી જતો સંઘર્ષ તે બન્ને રસ્તા હાલ ખુલ્લા છે. અત્યારે બધુ પ્રાથમિક તબક્કે તેમજ જો અને તો આધારીત છે. નજીકના ભવિષ્યમાં જિલ્લા પંચાયતને સ્પર્શતી મહત્વની રાજકીય અને વહીવટી ગતિ તથા પ્રગતિ થઈ શકે છે.